 ABBA a lansat prima melodie cu tematică de Crăciun.
Trupa ABBA a lansat "Little Things", prima melodie cu tematică de Crăciun. Piesa este inclusă pe cel mai nou album ABBA, intitulat "Voyage". Albumul "Voyage" se află pe locul întâi în 18 țări.
Trupa ABBA a lansat astăzi "Little Things", prima melodie cu tematică de sărbători, care reprezintă bucuria dimineții de Crăciun și a timpului petrecut în familie în această perioadă a anului.Piesa este inclusă pe cel mai recent album intitulat "Voyage", pe care grupul suedez format din Agnetha Faltskog, Bjorn Ulvaeus, Benny Andersson şi Anni-Frid Lyngstad, l-a lansat la începutul lunii noiembrie. Este primul album de studio al legendarei formaţii după aproape 40 de ani.În videoclipul regizat de directorul britanic muzical premiat cu Grammy și BRIT apare un grup de elevi care discută despre tehnologia pe baza căreia vor fi realizate concertele din seria "ABBA Voyage", planificate pentru 2022 în Londra.Ultimul album, "Voyage", a intrat pe locul întâi în 18 țări, inclusiv în Marea Britanie, relatează Daily Mail. Despre acest succes, trupa spune că "Suntem atât de fericiți că fanii noștri par să se fi bucurat de noul nostru album la fel de mult cum noi ne-am bucurat să-l facem! ".